
Πρόσκληση
Καλείστε να συμμετάσχετε στην 39η/2026 έκτακτη και κατεπείγουσα συνεδρίαση της Δημοτικής Επιτροπής του Δήμου Μαντουδίου – Λίμνης – Αγίας Άννας, η οποία θα πραγματοποιηθεί με μικτό τρόπο (διά ζώσης και με τηλεδιάσκεψη) τη Δευτέρα 12 Οκτωβρίου 2026 και ώρα 12:30, σύμφωνα με τις διατάξεις των άρθρων 139 και 143 του ν. 5314/2026 (ΦΕΚ Α΄ 103/29.06.2026), για συζήτηση και λήψη αποφάσεων επί των ακόλουθων θεμάτων ημερήσιας διάταξης:
ΘΕΜΑ 1: Έγκριση Πρακτικού Διερεύνησης Τιμών για τη σύνταξη μελέτης ψηφιακών δράσεων του Δήμου Μαντουδίου – Λίμνης – Αγίας Άννας.

ΘΕΜΑ 2: « Έγκριση της αριθμ. 15/2026 μελέτης Τμήματος Περιβάλλοντος & Πολιτικής Προστασίας για την εκτέλεση εργασίας «Καθαρισμός - προληπτικά μέτρα πρόκλησης πυρκαγιών από χώρους ανεξέλεγκτης απόθεσης απορριμμάτων, εστιών ρύπανσης κλπ ΔΕ Κηρέως» σύμφωνα με το άρθρο 61 του Ν.3979/2011 όπως τροποποιήθηκε και ισχύει και σύναψη δημόσιας σύμβασης σύμφωνα με τις διατάξεις του Ν.4412/2016.»

ΘΕΜΑ 3: α) Αποδοχή των όρων της Πρόσκλησης «Ψηφιακές δράσεις επιλεγμένων Δήμων» και έγκριση υποβολής πρότασης για ένταξη και χρηματοδότηση της πράξης «Ψηφιακές Δράσεις του Δήμου Μαντουδίου – Λίμνης – Αγίας Άννας» β) Έγκριση των υπ’ αριθ. 46/2026, 44/2026 και 47/2026 μελετών γ) Εξουσιοδότηση Δημάρχου για την υπογραφή και υποβολή της πρότασης και κάθε σχετικού εγγράφου

ΘΕΜΑ 4:  Ορισμός δικηγόρου για να εκπροσωπήσει το Δήμο κατά την συζήτηση  της με ΓΑΚ:58388/2026 και ΕΑΚ:957/2026 αγωγής που άσκησαν οι 1.Καστάνη Δροσούλα κλπ συν 41 ενώπιον του Μονομελούς Πρωτοδικείου Αθηνών.(Συζήτηση 10/11/2026)
ΘΕΜΑ 5: Έγκριση της αρ. 635/2026 απόφασης Δημάρχου περί ορισμού δικηγόρου

ΘΕΜΑ 6: Ορισμός δικηγόρου για σύνταξη και υποβολή αντιρρήσεων σχετικά με την αρ. 51989 ΕΞ 2026/30‑3‑2026 έκθεση προσωρινών αποτελεσμάτων ελέγχου του Υπ. Εθνικής Οικονομίας και Οικονομικών για το υποέργο "Επείγουσες παρεμβάσεις εντός των οικισμών Αγκάλης και Ροβιών για βελτίωση της αντιπλημμυρικής προστασίας μετά τις καταστροφικές πυρκαγιές του Αυγούστου 2021".
Η συνεδρίαση συγκαλείται εκτάκτως και κατεπειγόντως λόγω της ανάγκης άμεσης εξέτασης των θεμάτων της ημερήσιας διάταξης και λήψης των σχετικών αποφάσεων εντός των προβλεπόμενων προθεσμιών.

